Csongrád Város Polgármesterétől

Száma: Ref/49-1/2023. „M”

Témafelelős: Vastag-Szepesi Dóra

ELŐTERJESZTÉS

## Csongrád Városi Önkormányzat Képviselő-testülete

## 2023. május 25-én tartandó ülésére

## Tárgy: Javaslat a *Sportszervezetek és civil szervezetek támogatásáról szóló* 10/2013.(III.22.) önkormányzati rendelet módosítására

**Tisztelt Képviselő-testület!**

Csongrád Városi Önkormányzat azzal a céllal alkotta meg a Sportszervezetek és civil szervezetek támogatásáról szóló *10/2013.(III.22.)* önkormányzati rendeletét (továbbiakban: rendelet), hogy támogassa a csongrádi sport és civil egyesületek munkáját.

A pályázatok elbírálásával kapcsolatban a Képviselő-testület egyetért azzal, hogy 2024. évtől a civil szervezetek támogatására az Oktatási, Művelődési, Vallási és Sport Bizottság tegyen javaslatot.

A Képviselő-testület 2023. április 27.-ei ülésén hozott döntése szerint egyetért azzal, hogy 2024. évtől, a pályázatok elbírálásánál a civil szervezetek támogatására is az Oktatási, Művelődési, Vallási és Sport Bizottság tegyen javaslatot, ezért kérte a polgármestert, hogy a Rendelet 3.§ (3)bekezdését ennek megfelelően módosítsa, és terjessze a képviselő-testület elé.

A fentiek alapján kérem a Tisztelt Képviselő-testületet a mellékelt rendelettervezet elfogadására.

Csongrád, 2023. május 12.

Bedő Tamás

Polgármester

**Csongrád Város Önkormányzata Képviselő-testületének .../.... (...) önkormányzati rendelete**

**Sportszervezetek és civilszervezetek támogatásáról**

Csongrád Városi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 6. § a), b) pontjaiban, a 13. § 15) pontjában, a 42. § 1) pontjában és a sportról szóló, 2004. évi I. törvény 55. § (6) bekezdésében kapott felhatalmazás alapján, az Alaptörvény 32. cikk (1)-(2) bekezdései szerinti feladatkörében eljárva, a törvény által nem szabályozott helyi társadalmi viszonyok, a társadalmi önszerveződő közösségek munkájának fontosságát elismerve, a település érdekében végzett tevékenységük támogatása szabályozását a közpénzek felhasználásának átláthatósága érdekében a következőt rendeli el:

**1. §**

A sportszervezetek és civil szervezetek támogatásáról szóló 10/2013.(III. 22.)önkormányzati rendelet módosításáról szóló 10/2016.(II.22.) önkormányzati rendelet 3. § (3) bekezdése helyébe a következő rendelkezés lép:

„(3) A pályázatok elbírálása a sportszervezetek és civilszervezetek esetében az Oktatási, Művelődési, Vallási-és Sport Bizottság véleményezését követően, a Képviselő-testület hatáskörébe tartozik.”

**2. §**

Ez a rendelet 2024. január 1-jén lép hatályba.

|  |  |
| --- | --- |
| Bedő Tamás  polgármester | Dr. Juhász László  jegyző |

Végső előterjesztői indokolás

A rendelet alapján az Oktatási, Művelődési, Vallási és Sport Bizottság tesz javaslatot a sport szervezetek támogatására, ezért célszerű, ha a civilszervezetek esetében is a Bizottság a javaslattevő.